# โทะเงะสึเกียว ~คิมิ โอะโม~
โทะเงะสึเกียว ~คิมิ โอะโมฟู~  เป็นซีดีซิงเกิลลำดับที่ 41 (ซิงเกิลลำดับที่ 44 จากทั้งหมด) ของ มะอิ คุระกิ ออกจำหน่ายวันที่ 12 เมษายน พ.ศ. 2560 ในรูปแบบซีดีซิงเกิลและ 19 เมษายน พ.ศ. 2560 ในรูปแบบดิจิทัลดาวน์โหลด

 ข้อมูลเพลง 
ซิงเกิลนี้เป็นซีดีซิงเกิลครั้งแรกในรอบเกือบ 3 ปีหลังจาก มุเตะกินะฮาร์ต/สแตนด์บายยู ในปี 2014 ซิงเกิลนี้มีปกทั้งหมด 4 แบบ คือ Limited, Detective Conan, Regular, FC&Musing ภายหลังจากเพลงนี้จำหน่ายไปได้ 5 เดือนก็ได้จำหน่ายเวอร์ชันเกียวโตเป็นแบบที่ 5 ในวันที่ 13 กันยายน พ.ศ. 2560

โทะเงะสึเกียว ~คิมิ โอะโมฟู~ เป็นเพลงปิดภาพยนตร์ยอดนักสืบจิ๋วโคนัน เดอะมูฟวี่ ลำดับที่ 21 ตอน ปริศนาเพลงกลอนซ่อนรัก และเป็นเพลงที่ 21 ที่การ์ตูนยอดนักสืบจิ๋วโคนันใช้เพลงของเธอด้วย ส่งผลให้เธอกำลังถูกเสนอชื่อแก่กินเนสบุกในฐานะที่เธอเป็น นักร้องที่ทำเพลงประกอบให้แก่อะนิเมะเรื่องเดียวกันมากที่สุดในโลก ซึ่งภายหลังสถิตินี้ได้ถูกบันทึกในกินเนสบุกในวันที่ 25 กรกฎาคม พ.ศ. 2560

สำหรับมิวสิกวิดีโอเพลงนี้ถ่ายทำโดยใช้ชุดกิโมะโนะ จูนิฮิโตเอะ ที่หนักถึง 24 กิโลกรัม และมีมูลค่าสูงถึง 8 ล้านเยน ซึ่งเธอก็ได้ใส่ไปในการโปรโมตซิงเกิลนี้ในรายการ Music station คุรากิได้โปรโมตซิงเกิลนี้ครั้งแรกใน Mai Kuraki Live Project 2017 "SAWAGE LIFE" ของเธอเอง และได้โปรโมตโดยการขึ้นป้ายโฆษณาต่าง ๆ ทั่วเมืองเกียวโตโดยเฉพาะแถบอะระชิยะมะและสะพานโทเก็ตสึเคียวซึ่งเป็นที่มาของชื่อเพลงนี้ รวมทั้งจัดอีเวนต์ 5 รอบทั่วประเทศญี่ปุ่น

ซิงเกิลนี้เปิดตัววันแรกในอันดับที่ 3 บนโอริคอน ชาร์ต ด้วยยอดขาย 12,498 แผ่นและสัปดาห์แรกที่อันดับ 5 ด้วยยอดขายราว 30,000 แผ่น เป็นซิงเกิลที่เปิดตัวสูงสุดในรอบ 10 ปีตั้งแต่ เบสต์ออฟฮีโร ทำให้เธอยังคงสถิตินักร้องเดี่ยวที่ทำซิงเกิลทุกซิงเกิลติดท็อป 10 ได้มากที่สุดไว้อยู่ และในสัปดาห์ต่อมาซิงเกิลนี้อยู่ที่อันดับที่ 9 ของชาร์ต ทำให้เป็นซิงเกิลแรกในรอบ 14 ปีตั้งแต่ คาเซะโนะลาลาลา ที่สามารถติดท็อป 10 ได้ถึง 2 สัปดาห์ติดต่อกัน ซิงเกิลนี้อยู่ในชาร์ตเป็นสัปดาห์ที่ 33 ในสัปดาห์วันที่ 18 ธันวาคม ส่งผลให้เป็นซิงเกิลที่อยู่ในชาร์ตนานที่สุดจากทั้งหมด 41 ซิงเกิล ทำลายสถิติเดิมซึ่งเป็นเพลงเปิดตัวของเธอ เลิฟ เดย์อาฟเตอร์ทูมอร์โรว์ ที่อยู่ในชาร์ต 30 สัปดาห์ เป็นซิงเกิลที่มียอดขายสูงสุดในรอบ 12 ปีนับตั้งแต่เลิฟ, นีดดิง ในปี 2005 และเป็นซิงเกิลที่อยู่ในชาร์ตนานที่สุดของซิงเกิลที่เป็นเพลงประกอบอะนิเมะยอดนักสืบจิ๋วโคนัน ทำลายสถิติเดิมคือเพลง นะโซะ ของ มิโฮะ โคะมัตสึ ที่อยู่ในชาร์ต 32 สัปดาห์

ทางด้านดิจิทัลดาวน์โหลด เพลงนี้สามารถขึ้นอันดับ 1 ทันทีในทุกชาร์ตดิจิทัลหลักทั้ง 4 ของญี่ปุ่นทั้ง iTunes, Recochoku, mora, dwango ซึ่งเป็นเพลงแรกของเธอที่สามารถทำได้ และยังคงขึ้นอันดับ 1 ประจำสัปดาห์ของทั้ง 4 ชาร์ตนี้ด้วย ส่งผลให้เพลง ไทม์อาฟเตอร์ไทม์ ~ฮานะมาอุมาชิเดะ~ ที่จำหน่ายเมื่อ 14 ปีก่อนกลับขึ้นชาร์ตอีกครั้งด้วย

ใน Billboard Japan Hot 100 สัปดาห์แรกเพลงนี้เปิดตัวที่อันดับ 9 และขึ้นเป็นอันดับ 2 ในสัปดาห์ต่อมา สืบเนื่องมาจากยอดดิจิทัลดาวน์โหลดที่สูงมาก ทำให้เป็นอันดับสูงสุดที่เธอทำได้นับแต่ตั้งมีชาร์ตนี้มา ส่วน Hot Animation สัปดาห์แรกอยู่อันดับ 3 ก่อนที่จะขึ้นอันดับ 1 ในสัปดาห์ต่อมา เป็นเพลงที่ 2 ต่อจาก ทรายอะเกน ที่ขึ้นอันดับ 1 ในชาร์ตนี้

รายชื่อเพลง

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต12 เมษายน  พ.ศ. 2560Oricon Daily Charts212,49876,30542 สัปดาห์12 เมษายน  พ.ศ. 2560Oricon Weekly Charts529,84612 เมษายน  พ.ศ. 2560Oricon Monthly Charts848,18512 เมษายน  พ.ศ. 2560Oricon 2017 Half-Year Charts4559,88112 เมษายน  พ.ศ. 2560Oricon 2017 Half-Year Charts (Anime Single) 1459,88112 เมษายน  พ.ศ. 2560Oricon Yearly Charts7272,414

Billboard Japan
วางจำหน่ายชาร์ตอันดับสูงสุด12 เมษายน  พ.ศ. 2560Billboard Japan Hot 100 212 เมษายน  พ.ศ. 2560Billboard Japan Hot 100 Airplay 1512 เมษายน  พ.ศ. 2560Billboard Japan Hot Singles Sales 512 เมษายน  พ.ศ. 2560Billboard Japan Hot Animation 112 เมษายน  พ.ศ. 2560Billboard Japan Hot Animation 2017 Half-Year Charts 712 เมษายน  พ.ศ. 2560Billboard Japan Hot Animation 2017 Year End 912 เมษายน  พ.ศ. 2560Billboard Japan Hot 100 2017 Year End 5212 เมษายน  พ.ศ. 2560Billboard Japan Top single sale 2017 Year End 8812 เมษายน  พ.ศ. 2560Billboard Japan Top download song 2017 Year End 13

Recochoku
วางจำหน่ายชาร์ตอันดับสูงสุด19 เมษายน  พ.ศ. 2560Single Daily Chart 119 เมษายน  พ.ศ. 2560Single Weekly Chart 119 เมษายน  พ.ศ. 2560Single Weekly Chart (ประเภท J-POP) 119 เมษายน  พ.ศ. 2560Single Monthly Chart 119 เมษายน  พ.ศ. 25602017 Single Half-Year Chart 319 เมษายน  พ.ศ. 2560Chaku Uta Full Chart 319 เมษายน  พ.ศ. 2560Ringback Tones Chart 219 เมษายน  พ.ศ. 25602017 Single Year End Chart 5

ชาร์ตอื่นๆ
วางจำหน่ายชาร์ตอันดับสูงสุด19 เมษายน  พ.ศ. 2560mora Single Daily Chart 119 เมษายน  พ.ศ. 2560mora Single Weekly Chart 119 เมษายน  พ.ศ. 2560mora Single Monthly Chart 119 เมษายน  พ.ศ. 2560mora Single Yearly Chart 819 เมษายน  พ.ศ. 2560iTunes Japan Single Chart 119 เมษายน  พ.ศ. 2560dwango Single Daily Chart 119 เมษายน  พ.ศ. 2560dwango Single Weekly Chart 119 เมษายน  พ.ศ. 2560dwango Single Monthly Chart 319 เมษายน  พ.ศ. 2560music.jp Single Weekly Chart 1

 การนำไปใช้ 
 โทะเงะสึเกียว ~คิมิ โอะโม~  : เพลงปิดภาพยนตร์ยอดนักสืบจิ๋วโคนัน เดอะมูฟวี่ ตอน ปริศนาเพลงกลอนซ่อนรัก 

 การแสดงสด 
 14 เมษายน พ.ศ. 2560 , 12 พฤษภาคม พ.ศ. 2560 : MUSIC STATION